

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA LIPOVLJANI**

**JEDINSTVENI UPRAVNI ODJEL**

KLASA: 402-04/23-01/14

URBROJ: 2176-13-03-23-02

Lipovljani, 03. studenog 2023. godine

Temeljem članka 4. Odluke o isplati jednokratne novčane pomoći za umirovljenike i osobe bez primanja i primitaka s područja Općine Lipovljani Jedinstveni upravni odjel Općine Lipovljani raspisuje

**Javni poziv umirovljenicima i osobama bez prihoda s područja Općine Lipovljani o ostvarivanju prava na jednokratnu novčanu pomoć**

Pozivaju se umirovljenici s područja Općine Lipovljani (korisnici starosnih, prijevremenih starosnih, obiteljskih, invalidskih mirovina i nacionalne naknade) čije mirovine iznose **do 332,00 €** i osobe bez prihoda, **starije od 65 godina**, da mogu ostvariti pravo na jednokratnu novčanu pomoć odnosno isplatu **božićnice.**

Pravo na jednokratnu novčanu pomoć ostvaruju umirovljenici odnosno korisnici Hrvatskog zavoda za mirovinsko osiguranje i osobe bez prihoda koje imaju prebivalište na području Općine Lipovljani.

Iznos jednokratne novčane pomoći koji će se isplaćivati utvrđuje se ovisno o visini mirovine i to:

 - 0,00 € - 199,99 € - 50,00 € pomoći

 - 200,00 € - 332,00 € - 35,00 € pomoći.

Da bi ostvarili pravo, svi zainteresirani umirovljenici i osobe bez prihoda koje ostvaruju pravo na isplatu jednokratne novčane pomoći, dostavit će zahtjev na e-mail: opcina@lipovljani.hr ili Jedinstvenom upravnom odjelu Općine Lipovljani, **od 13. studenog 2023. godine do 22. studenog 2023. godine, u vremenu od 08.30-10.30 sati ako zahtjev NISU podnijeli prethodnih godina.**

**Umirovljenici koji su zahtjeve podnijeli tijekom prijašnjih isplata trebaju dostaviti SAMO potvrdu o visini isplaćene mirovine u listopadu 2023. godine.**

Uz zahtjev je potrebno priložiti sljedeće priloge:

- presliku osobne iskaznice ili uvjerenje o prebivalištu

- potvrdu o visini isplaćene mirovine u listopadu 2023. godine

- potvrdu Porezne uprave o visini dohotka i primitaka za 2023. godinu **(samo osobe bez prihoda)**

- presliku tekućeg računa

 Jedinstveni upravni odjel